# **GNP Gun Oil mazivo na zbraně**

GNP Gun Oil bol vyvinutý tak, aby zabezpečil hladkú a spoľahlivú funkciu strelných zbraní. Obsahuje nanočastice, ktoré preniknú do štruktúry kovového povrchu, na ktorom zaplnia mikrotrhliny, zahladia nerovnosti a vytvoria na ňom tenkú ochrannú vrstvu. Tá spolu s ďalšími zložkami roztoku zníži trenie a perfektne premaže mechanizmus zbrane. Nanočastice zabránia prístupu vody a kyslíka ku kovu, čím zamedzia jeho korózii.

Na dokonalé odstránenie povýstrelových splodín odporúčame využiť prípravok GNP Gun Cleaner. Na perfektné odmastenie odporúčame použiť produkt GNP Degreaser Cleaner odmasťovač na zbrane.

**Ako vašej zbrani pomôže**

#### **Zakonzervuje ju** GNP Gun Oil vytlačí molekuly vody a vytvorí ochranný film. Tým ochráni povrch i vnútorné mechanizmy zbrane pred zhrdzavením – pri skladovaní aj použití v teréne.

#### **Premaže** GNP Gun Oil rýchlo a efektívne premaže všetky pohyblivé mechanizmy zbrane a zaistí jej dokonalú funkčnosť.

#### **Nenaruší drevo, plast ani gumu** V porovnaní s konkurenčnými výrobkami je prípravok k bežným materiálom šetrný. Aplikáciou roztoku nepoškodíte okrasné ani funkčné prvky z gumy, dreva či plastov.

#### **Ochráni pred zamrznutím** Gun Oil si svoje mazacie a konzervačné vlastnosti zachováva do teploty až -40 °C. Máte tak istotu, že vás zbraň nezradí ani v hlbokých mrazoch.

## **Ako funguje**

Základom našich prípravkov sú nanočastice odpudzujúce vodu. Vďaka nosnému médiu na báze oleja preniknú častice koróziou, rozprestrú sa po kovovom povrchu súčiastok a priľnú k nim. Vytlačia vlhkosť a vytvoria bariéru, cez ktorú ďalšie molekuly vody už neprejdú.

## **Nanočastice v spreji ochránia**

* hlaveň, záver a kohút,
* vratnú a biciu pružinu, pružinu úderníka,
* všetky kovové časti zbrane,
* pohyblivé mechanizmy zbrane.

## **Ako použiť**

GNP Gun Oil používajte len s ochrannými rukavicami a v dobre vetraných priestoroch. Pred použitím sprej dôkladne pretrepte.

**Pred aplikáciou sa uistite, že je zbraň vybitá a v komore nie je náboj. Prípravok nanášajte na zbraňové súčiastky, ktoré majú izbovú teplotu.**

1. Aplikujte zo vzdialenosti 20 – 30 cm alebo podľa potreby.
2. Po nanesení na povrch sa nanovrstva plne aktivuje v priebehu 10 minút.
3. Po uplynutí tohto času je možné zotrieť prebytočný roztok. Na získanie maximálnej funkčnosti ochrany treba počkať 24 hodín. Za tento čas roztok prenikne do hĺbky mechanizmu.

## **Technické vlastnosti**

Zachovanie antikoróznych a mazacích vlastností až na 1 rok. Spotreba: cca 50 – 100 ml na 1 m2 (podľa miery znečistenia). Obsah balenia: 200 a 400 ml. Čas použiteľnosti: 5 rokov od dátumu výroby.

## **Zloženie**

Vysoko čisté minerálne oleje, uhľovodíky, n-alkány, izoalkány, cyklické, propán, bután, izobután, prímes GNP.